jkorsvik/nowiki_second_scrape_merged huggingface dataset:
Pål Benum

Pål Sverre Benum (født 3. august 1935 i Verdal i Trøndelag, død 23. september 2021) var en norsk professor i medisin som var spesialist i ortopedi og tilknyttet Ortopedisk avdeling ved St. Olavs hospital. Han var også langdistanseløper og OL-deltaker i 1964.
Benum studerte medisin ved Universitetet i Oslo og Universitetet i Bergen. Han ble spesialist i i ortopedi i 1974 og avla den medisinske doktorgrad (dr.med.) samme år. Benum ble professor ved Det medisinske fakultet ved Norges teknisk-naturvitenskapelige universitet i 1982, og avdelingsoverlege ved Regionsykehuset i Trondheim hvor han bygget opp ortopedisk avdeling til å bli landsledende med sterkt fokus på forskning. I 1990-årene startet han et stort prosjekt med utvikling av individtilpassede proteser. Han introduserte også nye operasjonsmetoder.Benum publiserte et betydelig antall artikler innen ortopedisk kirurgi. Han var også sterkt involvert i faglig organisasjonsarbeid og var president i Norsk ortopedisk forening 1976–80 hvor han ble utnevnt til æresmedlem i 1998. Han var også leder av Spesialitetsforeningen for ortopedi og president i Nordisk ortopedisk forening 1984–86, hvor han ble utnevnt til æresmedlem i 2010. Benum ble pensjonist i 2005, men fortsatte som professor emeritus for å fullføre pågående prosjekter. 
Benum ble i 2006 utnevnt til ridder av 1. klasse av St. Olavs Orden.Som langdistanseløper deltok Benum under sommer-OL for Norge i 1964 i Tokyo med 19.-plass på 10 000 meter.
I tenårene konkurrerte Benum i hurtigløp på skøyter (i sesongene 1949/50-1954/55) først for Verdal IL og senere for Steinkjer IL.


== NM-medaljer i friidrett ==


== Referanser ==


== Eksterne lenker ==
(en) Pål Benum – Olympedia 
(en) Pål Benum – Sports-Reference (OL-resultater – arkivert) 
(no) Publikasjoner av Pål Benum i forskningsdokumentasjonssystemet CRIStin
(no) Publikasjoner av Pål Benum i BIBSYS
Warren Paoa Kealoha

Warren Paoa Kealoha (født 3. mars 1904 død 8. september 1972) var en amerikansk svømmer som deltok i de olympiske leker 1920 i Antwerpen og 1924 i Paris.
Kealoha ble olympisk mester i svømming under OL 1920 i Antwerpen. Han vant 100 meter ryggsvømming med tiden 1.15,2. Fire år senere, under OL 1924 i Paris vant han samme distansen med tiden 1.13,2 nytt olympisk rekord.


== OL-medaljer ==
1920  Antwerpen -  Gull i svømming, 100 meter rygg
1924  Paris -  Gull  i svømming, 100 meter rygg


== Referanser ==


== Eksterne lenker ==
(en) Warren Paoa Kealoha – Olympics.com 
(en) Warren Paoa Kealoha – Olympic.org 
(en) Warren Paoa Kealoha – Olympedia 
(en) Warren Paoa Kealoha – Sports-Reference (OL-resultater – arkivert) 
(en) Warren Paoa Kealoha – Hawai‘i Sports Hall of Fame 
(en) Warren Paoa Kealoha – FINA 
(en) Warren Paoa Kealoha – Swimming Hall of Fame
Dato-tids-gruppe

Dato-tids-gruppe (DTG) er en NATO-standard for representasjon av dato og klokkeslett eller en angivelse av dato og klokkeslett i henhold til denne standarden.Representasjonen starter med seks sifre, fulgt av et suffiks som angir tidssonen, og tre bokstaver som angir måneden.  Ytterligere to sifre kan brukes til å angi årstallet.

De to første sifrene angir dag i måneden; de to neste angir klokketimen; det tredje paret av sifre angir minuttet.  Tidssonen angis i forhold til UTC; Z angir selve UTC; A­–I,K–M angir UTC+1 til UTC+12; N–Y angir UTC-1 til UTC-12; J angir lokal tid.  Månedene angis med de tre første bokstavene fra deres respektive engelske navn, og året, om det er oppgitt, angis med de siste to sifrene fra årstallet.
DTG-en står normalt plassert i headingen på en beskjed; den kan, dersom den er unik for hver beskjed, bli brukt som identifikasjon på hver beskjed. 
I Norge er også DTG benyttet i fellessambandet hos nødetatene; den forekommer da i forkortet utgave der måned og år ikke er tatt med.


== Se også ==
ISO 8601


== Referanser ==


== Eksterne lenker ==
(no) Dato-tids-gruppe i Store norske leksikon
Stari Grad

Stari Grad (norsk: «Gamlebyen») er en sentrumsbydel og en av de 17 kommunene i hovedstadsregionen Beograd i Serbia. Bydelen har 55,543 innbyggere (2002), og utgjør 7 km² av Beograd storkommune. Bydelen utgjør sentrumsområdet med gamle gatebebyggelser, forretningsstrøk og gågater, samt kastellet Kalemegdan mot vest. 
Kommunen strekker seg vestover ned til bredden av Sava og Donau, hvor nabokommunen Novi Beograd begynner i vest og Zemun nordover. I Stari Grad finner vi også det nye og gamle parlamentet, sentraltorget Trg Republike, og en rekke hoteller og forretningskomplekser. Det pittoreske nabolaget Skadarlija er en turistmagnet.
Befolkningen har gått sterkt tilbake etter krigen, i takt med at byen vokser og flere foretrekker forstedene i øst og vest. Folketallet har utviklet seg slik:

1961 – 96,517
1971 – 83,742
1981 – 73,767
1991 – 68,552
2002 – 55,543Kommunen ble formelt opprettet ved en sammenslåing i 1957. Økonomien baserer seg på handel og turisme. Universitetet i Beograd har noen fakulteter i sentrum.
Adhemar av Le Puy

Adhemar (også kjent som Adémar, Aimar eller Aelarz) de Monteil (død 1. august 1098) var en av de fremste personene i det første korstog og biskop i Puy-en-Velay fra før 1087.
Adhemar viste intens begeistring for korstoget ved konsilet i Clermont i 1095. Der er bevis på at Urban II konfererte seg med Adhemar før konsilet. Han ble utnevnt til nuntius og utpekt til å lede korstoget av Urban. Han fulgte Raimond IV, greve av Toulouse, østover. Mens Raimond og de andre lederne ofte kranglet seg i mellom om lederskapet for korstoget, ble Adhemar alltid anerkjent som den åndelige lederen for korstoget.Han forhandlet med Alexios I Komnenos ved Konstantinopel, reetablerte noe disiplin ved Nikea blant korsfarerne, utkjempet en avgjørende rolle i slaget ved Dorylaion og var stort sett ansvarlig for å opprettholde moralen under beleiringen av Antiokia gjennom forskjellige religiøse riter som inkluderte faste og markeringer av helligdager. Etter at Antiokia ble erobret i juni 1098, under den påfølgende beleiringen ledet av Kerboga, organiserte Adhemar en prosesjon gjennom gatene. Han fikk portene låst slik at korsfarerne, hvorav mange hadde begynt å få panikk, ikke skulle være i stand til å forlate byen. Han var ekstremt skeptisk til Peter Bartolomeus' funn i Antiokia av den hellige lanse, særlig siden han visste at en slik relikvie allerede eksisterte i Konstantinopel. Han var likevel villig til å la korsfarerhæren tro at den var ekte dersom det hevet moralen.
Da Kerbogha ble beseiret, organiserte Adhemar et rådsmøte i et forsøk på å gjøre slutt på kranglene om lederskapet, men han døde den 1. august 1098, antagelig av tyfus. Krangelen blant den høyere adelen var uløst, og marsjen mot Jerusalem ble utsatt i månedsvis. Den lavere klassen av fotsoldater fortsatte å tenke på Adhemar som leder. Noen av dem hevdet å ha blitt besøkt av hans ånd under beleiringen av Jerusalem. De fortalte at Adhemar ba dem holde en ny prosesjon rundt murene. Dette ble gjort, og Jerusalem ble tatt av korsfarerne i 1099.


== Referanser ==


== Kilder ==
Encyclopædia Britannica Eleventh Edition


== Eksterne lenker ==
Medieval Sourcebook: Tale av Urban II ved konsilet i Clermont, 1095 (Fem versjoner av talen)
Johannes Malvin Eide

Johannes Malvin Eide (født 30. oktober 1937 i Høylandsbygd) er en norsk forretningsmann og gründer. Han er eier av og tidligere administrerende direktør i Eide-gruppen. Han har hatt ledende posisjoner i flere av gruppens selskaper. 
Sammen med sin bror etablerte Eide sin første virksomhet, et treskipsverft, som attenåring i 1951. Senere startet han Fjellberg Sveis. Bedriftene ble i 1970-årene de viktigste arbeidsgiverne i Kvinnherad kommune, men nedgangstider gjorde at driften stanset i 1983. I 1982 startet Eide firmaet Eide Contracting A/S og Eide Shipping A/S. Disse drev med utleie og oppdrag for offshoreindustrien og landbasert industri og var særlig rettet mot lektere, flytekraner og bukserbåter. I i 1992–1993 ble virksomheten omorganisert til Eide Marine Service A/S. Denne gruppen har senere fått tilskudd av Eide Marine Tech, Eide Flotell Service og Eide Barge Invest.Eide har vært opptatt av å bevare båt- og skipsbyggingshistorien i Sunnhordland og har vært aktiv i restaureringsprosjekter.Kongen utnevnte 14. desember 2006 Eide til ridder av 1. klasse av St. Olavs Orden: «Ordensrådet har i sin begrunnelse lagt vekt på hans store samfunnsengasjement og kulturelle innsats gjennom mange år. Vektlagt er også han store engasjement for ivaretakelse av kysthistorien og skipsbyggingshistorien av stor verdi for kommende generasjoner.»


== Referanser ==
Perry McGillivray

Perry McGillivray (født 5. august 1893, død 27. juli 1944)  var en amerikansk svømmer og vannpolospiller som deltok i de olympiske leker 1912 i Stockholm og 1920 i Antwerpen.
McGillivray ble olympisk mester i svømming under OL 1920 i Antwerpen. Han var med på det amerikanske laget som vant 4 x 200 meter fri. De vant foran Australia med tiden 10.04,4 som var ny verdensrekord og over femten sekunder raskere enn sølvvinnerne. De andre svømmerne på gull-laget var Pua Kela Kealoha, Norman Ross og Duke Kahanamoku. Det var sju nasjoner som stilte med lag i 4 x 200 meter fri for herrer. Finalen ble avviklet 29. august 1920. Han spilte også tre kamper med det amerikanske vannpololaget som kom på fjerdeplass. Åtte år tidligere, under 1912 i Stockholm var McGillivray med på det amerikanske laget som kom på andreplass på 4 x 200 meter fri bak Australia.


== OL-medaljer ==
1920  Antwerpen -  Gull i svømming, 4 x 200 meter fri (USA)
1912  Stockholm -  Sølv i svømming, 4 x 200 meter fri (USA)


== Referanser ==


== Eksterne lenker ==
(en) Perry McGillivray – Olympics.com 
(en) Perry McGillivray – Olympic.org 
(en) Perry McGillivray – Olympedia 
(en) Perry McGillivray – Sports-Reference (OL-resultater – arkivert) 
(en) Perry McGillivray – Swimming Hall of Fame
Serbias vitenskaps- og kunstakademi

Serbias vitenskaps- og kunstakademi   (Srpska Akademija Nauka i Umetnosti , SANU)  er et statlig, ledende forskningsakademi i Beograd i Serbia. Det ligger i sentrumskommunen Stari Grad. Det er også en avdeling i Novi Sad (1979), et senter i Kragujevac og et i Niš (1990), sistnevnte i samarbeid med Universitetet i Niš.
Forskningsakademiet ble opprettet i 1886 på basis av de tidligere sammenslåtte Serbias kongelige vitenskapsakademi og Serbias lærde selskap (1864–). 
Avdelingene ved SANU er:

Avdelingen for matematikk, fysikk og geovitenskap
Avdelingen for kjemi og biologi
Avdelingen for ingeniørvitenskap
Avdelingen for medisinvitenskap
Avdelingen for språk og litteratur
Avdelingen for samfunnsvitenskap
Avdelingen for historie
Avdelingen for kunst og musikk


== Referanser ==


== Eksterne lenker ==
Serbias vitenskaps- og kunstakademi hjemmeside
Pua Kealoha

Pua Kele Kealoha (født 14. november 1902, død 29. august 1989) var en amerikansk svømmer som deltok i de olympiske leker 1920 i Antwerpen.
Kealoha ble olympisk mester i svømming under OL 1920 i Antwerpen. Han var med på det amerikanske laget som vant 4 x 200 meter fri. De vant foran Australia med tiden 10.04,4 som var ny verdensrekord og over femten sekunder raskere enn sølvvinnerne. De andre svømmerne på gull-laget var Perry McGillivray, Norman Ross og Duke Kahanamoku. Det var sju nasjoner som stilte med lag i 4 x 200 meter fri for herrer. Finalen ble avviklet 29. august 1920. Han kom på andreplass på 100 meter fri bak landsmannen Duke Kahanamoku.


== OL-medaljer ==
1920  Antwerpen -  Gull i svømming, 4 x 200 meter fri (USA)
1920  Antwerpen -  Sølv i svømming, 100 meter fri


== Eksterne lenker ==
(en) Pua Kealoha – Olympics.com 
(en) Pua Kealoha – Olympedia 
(en) Pua Kealoha – Sports-Reference (OL-resultater – arkivert) 
(en) Pua Kealoha – Hawai‘i Sports Hall of Fame
Lasse Glomm

Lasse Glomm (1944–1996) var en norsk filmregissør og manusforfatter. Han regisserte åtte spillefilmer og hadde manus på syv. Han var i tillegg produsent på flere filmer.


== Karriere ==
Glomm begynte karrièren som filmjournalist og redaksjonsmedlem i filmtidsskriftene Fant og Filmavisa og debuterte som filmarbeider i 1972. Han var produksjonsassistent og -leder på flere filmer, blant annet Joseph Loseys filmatisering av Et dukkehjem (1973) og Per Bloms Mors hus (1974). Glomm regidebuterte med Det andre skiftet (1978) og fulgte opp med At dere tør! (1980), begge etter bøker av Espen Haavardsholm. Etter barnefilmen Zeppelin (1981) kom Svarte fugler (1983), en kjærlighetshistorie lagt til forlagsmiljø, mens Havlandet (1985) var et historisk hverdagsdrama for Nordkalotten. Filmen hadde sitt litterære forelegg i Idar Kristiansens romansyklus om den finske innvandringen til Nord-Norge i 1860-årene. Dystopien Sweetwater (1988) var basert på Knut Faldbakkens to Uår-romaner.
Han var produksjonleder for Vårnatt (1976) og produsent for Is-slottet (1987), begge basert på bøker av Tarjei Vesaas. Han hadde manus på nesten alle de filmene han regisserte og hadde i tillegg manus på den Oscar-nominerte Søndagsengler fra 1996, som ble hans siste spillefilm.
I 1990-årene hadde han også oppdrag for tv og regisserte noen episoder av såpeserien Offshore (1996). 
Glomm var kunstnerisk leder for Norsk Film A/S i årene 1984–1987. Han var også i en periode lærer ved Dønski videregående skole.


== Filmografi ==


== TV ==
(Regi)

Offshore (1996) (ukjent antall episoder)
I de beste familier (1995)


== Referanser ==


== Eksterne lenker ==
(en) Lasse Glomm på Internet Movie Database 
(sv) Lasse Glomm i Svensk Filmdatabas 
(da) Lasse Glomm på Filmdatabasen 
(en) Lasse Glomm på AllMovie 
(en) Lasse Glomm hos The Movie Database
Chuiwan

Chuiwan (捶丸, Chuíwán) var et ballspill i antikkens Kina. Reglene minner om moderne golf.
Boken Dongxuan lu (東軒錄), skrevet av Wei Tai (om lag 1050—1100) under Song-dynastiet, beskriver hvordan en mandarin lærer sin datter hvordan å borre hull i bakken og spille baller ned i dem. Sporten ble populær under Song-dynastiet, og et verk kalt Wan jing (丸經) fra Yuan-dynastiet var viet til den. De seneste dokumentasjoner om chuiwan i Kina er fra Ming-dynastiet i to malerier fra 1400-tallet.


== Referanser ==


== Eksterne lenker ==
Ancient Asian origin of Golf ?
Ørfjellet (Saltdal)

Ørfjellet (lulesamisk: Uvbágájsse) er et fjell i Saltdal kommune i Nordland. Fjellet har to topper, og den høyeste ligger 1 751 meter over havet. Den andre toppen ligger omtrent 1,5 kilometer lenger nord og har en høyde på 1 651 meter over havet.Fjellet kalles også Ølfjellet, som kommer av ordet ølrøyk (øl av norrønt ylr = varme), en slags dis (tørrdis).Toppens sekundærfaktor på 47 kilometer er blant de 40 lengste i Skandinavia.


== Se også ==
Liste over fjell i Skandinavia


== Fotnoter ==


== Referanser ==
27. kongelige prøyssiske jägerbataljon

27. kongelige prøyssiske jägerbataljon var en bataljon oppsatt i Tyskland under første verdenskrig med frivillige fra Finland. De finske frivillige var med i den såkalte Jägarrörelsen og hadde reist til Tyskland for å få militær utdanning som et grunnlag for å frigjøre Finland fra Russland.
Finske veteraner fra 27. kongelige prøyssiske jägerbataljon spilte en viktig rolle i kampene under den finske borgerkrigen og under vinterkrigen var mange av de høyere offiserene på finsk side veteraner fra bataljonen.


== Referanser ==


== Kilder ==
1914-1918 online - Jäger Movement


== Eksterne lenker ==
(en) Finnish 27th Jäger Battalion – kategori av bilder, video eller lyd på Commons
Koukaki

Koukaki (gresk: Κουκάκι) er en bydel sør for sentrum av Athen, Hellas' hovedstad.


== Beliggenhet ==
Bydelen Koukaki ligger i Athen kommune og grenser mot sydøst til bydelen Neos Kosmos og mot nordøst til området Makrygianni og videre til Plaka, en av Athens eldste bydeler. Mot nordvest grenser Koukaki til Filopapposhøyden, og videre bydelen Thiseio. Vest for Koukaki ligger bydelen Petralona og i sydvest kommunen Kallithea. De viktigste gatene i Koukaki er Veikou-gaten og Dimitrakopoulou-gaten, hvor trolleybussene kjører henholdsvis fra Athen sentrum mot Kallithea og Petralona (Veikou) og motsatt vei (Dimitrakopoulou). Parallelt med disse ligger Syngrou-avenyen, som danner grensen mellom Koukaki og Neos Kosmos. Denne avenyen forbinder Athens sentrum med Falirobukten og videre Athens sydlige forsteder.


== Kollektivtransport ==
Koukaki dekkes av forskjellige typer kollektivtransport:

Metro: Koukaki betjenes av to metrostasjoner, Akropoli (i Makrygianni, nær Akropolis) og Syngrou-Fix (ved Syngrou-avenyen).
Trikk: Koukaki betjenes av begge byens trikkelinjer (Syntagma-SEF og Syntagma-Kolimvitirio (Vouliagmeni)) ved stoppestedet Fix.
Buss: Koukaki betjenes av flere bussruter langs Syngrouavenyen, bl.a. 024, 040, 106, 110, 126, 134, 135, 136, 137, 230, A2, B2, E2, og E22.
Trolleybuss: Rutene 1, 5, og 15 har stoppesteder langs gatene Veikou og Dimitrakopoulou.


== Severdigheter ==
Agios Ioannis-kirken.
Agios Nikolaos-kirken.
Ruinene av det gamle bryggeriet Fix ved Syngrou-avenyen.
Gågatene Drakou og Olympiou med caféer og restauranter.


== Kjente nåværende og tidligere beboere ==
Sapfo Notara (1907–1985), gresk skuespillerinne.
Koula Agagiotou (1915–2006), gresk skuespillerinne.
Viky Vanita (1948?–2007), gresk skuespillerinne.
Nikolaos Kaklamanakis (1968- ), gresk brettseiler.
Ekaterini Thanou (1975– ), gresk friidrettsutøver.
Robert Desmettre

Robert Desmettre (født 5. august 1901 i Neuville-en-Ferrain, død 6. mars 1936 i Tourcoing) var en fransk vannpolospiller som deltok i de olympiske leker i Paris i 1924.
Desmettre ble olympisk mester i vannpolo under OL 1924 i Paris. Han var med på det franske laget som vant vannpoloturneringen. Det var tretten nasjoner som stilte lag. Frankrike slo Belgia med 3-0 i finalen. Desmettre spilte alle fire kampene og scoret åtte mål. De andre spillerne på det franske laget var Paul Dujardin, Georges Rigal, Noël Delberghe, Henri Padou, Albert Deborgies og Albert Mayaud.


== OL-medaljer ==
1924  Paris -  Gull i vannpolo, (Frankrike)


== Referanser ==


== Eksterne lenker ==
(en) Robert Desmettre – Olympics.com 
(en) Robert Desmettre – Olympic.org 
(en) Robert Desmettre – Olympedia 
(en) Robert Desmettre – Sports-Reference (OL-resultater – arkivert) 
(en) Robert Desmettre – databaseOlympics.com (arkivert)
Kvarnerbukta

Kvarnerbukta (kroatisk: Kvarnerski zaljev, italiensk: Golfo del Quarnero/Quarnaro/Carnaro) er ei bukt nord i Adriaterhavet mellom halvøya Istria og den nordlige kysten av Kroatia.
De største øyene i Kvarner er Cres, Krk, Pag, Rab og Lošinj. Størstedelen av Kvarnerbukta ligger mellom Cres og Krk. Et mindre område ligger mellom Cres, Krk, Rab og Pag, og blir kalt Kvarnerić (lille Kvarner).
Bukta er kjent for å være dyp, og det gjør blant annet at byen Rijeka som ligger lengst nord i bukta har en havn som kan ta i mot selv de største tankskipene.


== Eksterne lenker ==
(en) Bay of Kvarner – kategori av bilder, video eller lyd på Commons
Universitetet i Niš

Universitetet i Niš    (Universitet u Nišu , UuN)  er et statlig universitet i Niš i Serbia. Det ble grunnlagt i 1965, fem år etter at Universitetet i Beograd startet de første forberedende studiekursene i byen. Universitetet i Niš har også et forskningssamarbeid med Serbias vitenskaps- og kunstakademi. Teknologisk fakultet ligger i nabobyen Leskovac, og lærerutdanningen i Vranje.
Det er 13 fakulteter ved UuN, med fagtilbud innen jus, filosofi, naturfag og teknologi, humaniora og språk, medisin, ingeniørfag og arkitektur. Det gis også lærerutdanning.  


== Referanser ==


== Eksterne lenker ==
Offisielt nettsted 
(en) University of Niš – kategori av bilder, video eller lyd på Commons
Paul Dujardin

Paul L. Dujardin (født 10. mai 1894 i Tourcoing, død 1959 i Coulon/Deux-Sèvres) var en fransk vannpolospiller som deltok i de olympiske leker 1924 i Paris og 1928 i Amsterdam.
Paul Dujardin ble olympisk mester i vannpolo i OL 1924 i Paris. Han var målvakt på det franske laget som vant vannpoloturneringen. Det var tretten nasjoner som stilte lag. Frankrike slo Belgia med 3-0 i finalen. Dujardin spilte alle fire kampene. De andre spillerne på det franske laget var Robert Desmettre, Georges Rigal, Noël Delberghe, Henri Padou, Albert Deborgies og Albert Mayaud. Fire år senere, i 1928 i Amsterdam var han målvakt på det franske vannpololaget som kom på tredjeplass.


== OL-medaljer ==
 1924  Paris - Gull i vannpolo, menn  Frankrike
 1928  Amsterdam - Bronse i vannpolo, menn  Frankrike


== Referanser ==


== Eksterne lenker ==
(en) Paul Dujardin – Olympics.com 
(en) Paul Dujardin – Olympic.org 
(en) Paul Dujardin – Olympedia 
(en) Paul Dujardin – Sports-Reference (OL-resultater – arkivert) 
(en) Paul Dujardin – databaseOlympics.com (arkivert)
Isuma TV

Isuma TV er en kanadisk internettbasert videoportal for urfolksfilmprodusenter i Canada og Alaska.


== Eksterne lenker ==
https://web.archive.org/web/20120215161958/http://www.isuma.tv/
Universitetet i Kragujevac

Universitetet i Kragujevac   (Universitet u Kragujevcu, UuK)  er et statlig, ledende universitet i Kragujevac i Serbia. Det ble grunnlagt i 1976, men har røtter tilbake til et ’’Lycee’’ som ble opprettet av prins Miloš Obrenović I i 1838. Da hovedstaden ble flyttet til Beograd flyttet lyce’et med, og i 1905 gikk det inn i Universitetet i Beograd.
Det er 11 fakulteter ved UuK, med fagtilbud innen jus, økonomi, naturvitenskap, teknologifag, landbruksfag og ulike samfunnsfag. Det gis også lærerutdanning i Jagodina og Užice.  Et er fakulteter og institutter spredt i fem byer rundt hovedcampus.


== Referanser ==


== Eksterne lenker ==
Offisielt nettsted 
(en) University of Kragujevac – kategori av bilder, video eller lyd på Commons
Albert Deborgies

Albert Deborgies (født 6. juli 1902 i Tourcoing, død 6. juni 1984 i Charleville-Mézières) var en fransk vannpolospiller som deltok i de olympiske leker 1924 i Paris.
Delborgies ble olympisk mester i vannpolo under OL 1924 i Paris. Han var med på det franske laget som vant vannpoloturneringen. Det var tretten nasjoner som stilte lag. Frankrike slo Belgia med 3-0 i finalen. Deborgies spilte alle fire kampene. De andre spillerne på det franske laget var Robert Desmettre, Paul Dujardin, Georges Rigal, Noël Delberghe, Henri Padou og Albert Mayaud. 


== OL-medaljer ==
1924  Paris -  Gull i vannpolo, (Frankrike)


== Referanser ==


== Eksterne lenker ==
(en) Albert Deborgies – Olympics.com 
(en) Albert Deborgies – Olympic.org 
(en) Albert Deborgies – Olympedia 
(en) Albert Deborgies – Sports-Reference (OL-resultater – arkivert) 
(en) Albert Deborgies – databaseOlympics.com (arkivert)
Ring Dagsson

Kong Ring Dagsson (Hring Dagsson) var en konge på Ringerike, som levde omkring år 860.Han var far til Åshild Ringsdatter, som var en av Harald Hårfagres hustruer. Snorre Sturlason forteller i Harald Hårfagres saga:
Kong Harald var dessuten gift med Åshild, datter til kong Ring Dagsson ovenfra Ringerike; deres barn var Dag og Ring, Gudrød Skirja og Ingegjerd.

Dampskipet DS Kong Ring er oppkalt etter Kong Ring.


== Referanser ==
Over Ævne I

Se også Over Ævne. Andet Stykke
Over Ævne I er et drama i to akter av Bjørnstjerne Bjørnson, utgitt i 1883. Stykket regnes som Bjørnsons beste.
Stykket ble skrevet i Paris og er et angrep på en kristendom båret av troen på mirakler. Hovedpersonen er presten Adolf Sang, som er formet etter modell av Kristofer Janson. Sang mener at hans sterke tro skal frelse hustruen Klara fra hennes sykdom. Sang fremstilles både som en blindt troende og samtidig som en gjennomført godt menneske. Da hustruen likevel dør, til tross for hans anstrengelser, mister han selv både troen og livet. Foruten ekteparet Sang og deres barn Rakel og Elias opptrer Sangs kollega pastor Bratt i stykket.
Stykket ble først oppført i Stockholm i 1886. Første norske oppsetning var på Nationaltheatret i 1899 i forfatterens egen regi og med Johanne Dybwad og Johan Fahlstrøm i hovedrollene.


== Eksterne lenker ==
Utgaven fra 1883 og 1932 i fulltekst hos Nasjonalbiblioteket